עתליה (סרט)

עתליה הוא סרט דרמה ישראלי משנת 1984. הסרט מבוסס ברובו על סיפור מאת יצחק בן-נר, אשר התפרסם בקובץ הסיפורים "אחרי הגשם" (1979).

הסרט פתח את פסטיבל הסרטים הבינלאומי חיפה הראשון ב-1983, אחר-כך הוקרן בפסטיבלי הקולנוע הישראלי בניו יורק ובלוס אנג'לס. הוקרן באופן מסחרי בלוס אנג'לס וזכה בארצות הברית להפצת וידאו מחברת ארגו מדיה. הוקרן מספר פעמים בערוץ 1 ובכבלים, ובשנת 2009 הופץ ב-DVD. מיכל בת-אדם זכתה על תפקידה בסרט בפרס הקולנוע הישראלי (היום פרס אופיר) לאותה שנה.

עלילה
מתי ועופר מתנדבים לצנחנים, אך מתי משוחרר בגלל בעיות בלב. עתליה היא אלמנה יפהפייה בת 40 שאיבדה את בעלה במלחמת סיני וחיה בקיבוץ חופים עם בתה המתבגרת, נטע. היא מנהלת רומנים עם גברי הקיבוץ, לקנאתן של הנשים במקום.

אביה של עתליה וממייסדי הקיבוץ, סובל מסניליות ואילו בתה מתנכרת לה.

עקב תחושת בדידותה היא נסחפת לרומן אסור עם מתי, נער בן תשע עשרה אידיאליסטי הנזרק משירות צבאי.

לאחר שמערכת היחסים ביניהם נודעה בקיבוץ, החליטו חברי הקיבוץ לנדות אותה.

מלחמת יום הכיפורים פורצת, עופר נופל בקרבות ומתי מחליט להתגייס, צעד לו עתליה מתנגדת. בשיא ייאושה, עתליה מחליטה להעלות באש את המתבן בו נהגה לשכב עם הגברים, והקיבוץ מחליט לגרשה. בסוף הסרט מתי ועתליה עוברים לגור יחד.

דמויות

גלריה

קישורים חיצוניים

 "עתליה", הסרט המלא לצפיה בתשלום באתר ארכיון הסרטים הישראלי

סרטי 1984
סרטים ישראליים
הקיבוץ בתרבות ובאמנות: סרטים
סרטים מבוססי סיפורים קצרים
סרטים ישראליים משנת 1984